**Līgums**

**par elektroniskās datu ievades sistēmas izstrādi un ieviešanu**

Nr.\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_

Pasūtītāja piešķirtais Izpildītāja piešķirtais

Rīgā, 2019.gada \_\_\_\_.\_\_\_\_\_\_\_\_\_\_

 **Korupcijas novēršanas un apkarošanas birojs**, reģistrācijas Nr. 90001427791, tā priekšnieka J.Straumes personā, kurš rīkojas saskaņā ar Korupcijas novēršanas un apkarošanas biroja likumu, turpmāk tekstā - Pasūtītājs, no vienas puses un

**SIA “PHYCON”**, reģistrācijas Nr.40103616240, tā valdes locekļa A.Cekula personā, kurš rīkojas saskaņā ar statūtiem, turpmāk tekstā - Izpildītājs, no otras puses, kopīgi saukti Puses, izsakot savu gribu brīvi – bez maldības, viltus un spaidiem, pamatojoties uz iepirkuma „Par elektroniskās datu ievades sistēmas izstrādi un ieviešanu”, iepirkuma identifikācijas Nr.KNAB2019/4 (turpmāk – Iepirkums) rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas izstrādāt un ieviest elektronisko datu ievades sistēmu (EDIS) (turpmāk – Informācijas sistēma) atbilstoši Tehniskajai specifikācijai un tehniskajam piedāvājumam un tajā noteiktajos termiņos, kas ir šī Līguma 1.pielikums (turpmāk kopā – Pakalpojums).
	2. Izpildītājs apņemas nodrošināt Informācijas sistēmas uzturēšanu tās izstrādes posmā un 24 (divdesmit četru mēnešu) garantijas apkalpošanu.
2. **PIEGĀDES TERMIŅI**

2. Izpildītājs piegādā Pasūtītājam Pakalpojumu turpmāk minētajos termiņos:

2.1. līdz 2019.gada 15.maijam izstrādā un ievieš Informācijas sistēmu;

2.2. līdz 2020.gada 1.janvārim vai pēc Pušu vienošanās pirms minētā termiņa izstrādā un ievieš Informācijas sistēmas sasaisti ar Uzņēmumu reģistra, Pilsonības un migrācijas lietu pārvaldes un Valsts ieņēmumu dienesta datu bāzēm un datu ielasīšanu (iegūšanu) no minētajām datu bāzēm, kā arī nodrošina 24 (divdesmit četru mēnešu) garantijas apkalpošanu.

**3. LīgumCENA un norēķinu kārtība**

3.1. Līgumcena ir 21400 *euro* (divdesmit viens tūkstotis četri simti *euro*) bez pievienotās vērtības nodokļa (PVN).

* 1. Pasūtītājs norēķinus veic šādā kārtībā:
		1. 80 % (astoņdesmit procentu) apmērā no kopējās līgumcenas par Informācijas sistēmas izstrādi un ieviešanu Līguma 2.1. apakšpunktā noteiktajā termiņā, Pasūtītājās samaksā Izpildītājam 10 (desmit) darba dienu laikā pēc pieņemšanas - nodošanas akta abpusējas parakstīšanas un rēķina saņemšanas;
		2. 20 % (divdesmit procentu) apmērā no kopējās līgumcenas par Informācijas sistēmas sasaisti un datu ielasīšanu (iegūšanu) no Līguma 2.2. apakšpunktā minētajām ārējām datu bāzēm un tajā noteiktajā termiņā, Pasūtītājs samaksā Izpildītājam 10 (desmit) darba dienu laikā pēc pieņemšanas - nodošanas akta abpusējas parakstīšanas un rēķina saņemšanas.

3.3. Visi maksājumi tiek veikti ar pārskaitījumu uz Izpildītāja līgumā norādīto bankas kontu. Par samaksas dienu tiek uzskatīta diena, kad Pasūtītājs veicis pārskaitījumu uz Izpildītāja norādīto bankas kontu.

1. **PAKALPOJUMA IZPILDES KĀRTĪBA UN TERMIŅI**
	1. Pasūtītājs apstiprina Pakalpojuma izpildes plānu, kurā tiek noteikti attiecīgie uzdevumi (posmi), to realizēšanas termiņi, par uzdevuma realizēšanu atbildīgie, uzdevumu izpildes secība un cita nepieciešamā informācija (Līguma 3.pielikums-grafiks). Pušu saskaņots Pakalpojuma izpildes plāns (grafiks) kļūst par šī Līguma neatņemamu sastāvdaļu. Nepieciešamības gadījumā Puses veic precizējumus Pakalpojuma izpildes plānā.
	2. Pēc katra Pakalpojuma izpildes plānā noteiktā uzdevuma pabeigšanas Izpildītājs nosūta e-pastā Pasūtītājam pārskatu par veiktajiem darbiem.
	3. Pasūtītājs saskaņā ar Pakalpojuma izpildes plānu veic Pakalpojuma testēšanu. Izpildītājs nodrošina Pasūtītājam testēšanas vidi ar nepieciešamajiem lietotāju rekvizītiem, lai Pasūtītājs varētu veikt Pakalpojuma testēšanu. Pakalpojuma testēšanas laikā Izpildītājam ir jāsniedz nepieciešamās konsultācijas pēc Pasūtītāja pieprasījuma. Konsultāciju sniegšanas veidu izvēlas Pasūtītājs.
	4. Ja Pasūtītājs konstatē Izpildītāja veiktā darba neatbilstību Pakalpojuma izpildes plānā noteiktajam uzdevumam, attiecīgais uzdevums netiek uzskatīts par izpildītu atbilstoši Pakalpojuma izpildes plānā noteiktajam, par ko Pasūtītājs 2 (divu) darba dienu laikā informē Izpildītāja pilnvaroto personu. Izpildītājam ir jānovērš konstatētos trūkumus. Jebkura konstatētā kļūda uzskatāma par novērstu tikai brīdī, kad Pasūtītājs rakstiski akceptējis kļūdas risinājumu.
	5. Par Informācijas sistēmas nodošanas datumu uzskatāms datums, kad Informācijas sistēmas izstrāde ir pilnībā veikta atbilstoši Līguma noteikumiem un nodota Pasūtītājam, Pusēm parakstot nodošanas pieņemšanas aktu.

4.6.Izstrādātajam programmatūras pielāgojumiem (custom development) Izpildītājs piegādā izstrādātās programmatūras pirmkodus (source code), izpildkodus un uzstādīšanas pakotnes, kas ietver visas veiktās izmaiņas un papildinājumus. Programmatūras uzstādīšana Pasūtītāja produkcijas vidē tiek veikta ar skriptu vai instalācijas programmas palīdzību, kas pēc iespējas automatizē visu uzstādīšanas procesu. Veicot atkārtotu uzstādīšanu, uzstādīšanas skripts vai programma nolasa un piedāvā iepriekšējās uzstādīšanas laikā ievadītās uzstādīšanas parametru vērtības.

4.7. Izpildītājs nodrošina Informācijas sistēmas nodošanu, nododot Pasūtītājam:

4.7.1. programmatūras pirmkodu;

4.7.2. sistēmas izpildkodu (instalācijas pakotnes, anotāciju un instrukcijas);

4.7.3. sistēmas papildinājumu testēšanas scenāriju un testēšanas protokolus (ja tādi ir);

4.7.4. sistēmas rezerves kopiju;

4.7.5. sistēmas dokumentāciju – programmatūras projektējuma aprakstu, datu bāzes tabulu arhitektūru un savstarpējo sasaisti;

4.7.6. lietotāja rokasgrāmatu latviešu valodā (par visu apjomu);

4.7.7. administratora rokasgrāmatu latviešu valodā (par visu apjomu).

* 1. Gadījumā, ja Pasūtītājs konstatē Pakalpojuma neatbilstību Līguma prasībām, Pasūtītājs nosūta Izpildītājam motivētu darbu pieņemšanas atteikumu.
	2. Pasūtītājs motivēta darbu pieņemšanas atteikuma gadījumā Pusēm jāsastāda divpusējs akts ar konstatētajiem trūkumiem, nosakot trūkumu novēršanas termiņu. Izpildītājam ir pienākums novērst konstatētos trūkumus un nodot Pakalpojumu Pasūtītājam atkārtotai akceptēšanai un pieņemšanai.

**5. PUŠU pienākumi un tiesības**

* 1. Pasūtītāja pienākumi:
		1. ievērot šī Līguma noteikumus;
		2. izskatīt Izpildītāja iesniegtos dokumentus un, nepieciešamības gadījumā, savlaicīgi sniegt attiecīgus komentārus vai saskaņojumus, vai iebildumus;
		3. pieņemt Izpildītāja Līguma prasībām atbilstoši sniegto Pakalpojumu saskaņā ar šajā Līgumā un Tehniskajā specifikācijā noteikto kārtību;
		4. sniegt Izpildītājam skaidrojumus un Pasūtītājam pieejamo informāciju, kas var būt nepieciešama Pakalpojuma sniegšanai;
		5. dot Izpildītājam obligāti izpildāmus norādījumus jautājumos, kas saistīti ar Pakalpojuma kvalitatīvu, savlaicīgu un normatīvajiem aktiem atbilstošu izpildi;
		6. savlaicīgi veikt samaksu par saņemto Pakalpojumu saskaņā ar Līgumā noteikto kārtību.
	2. Pasūtītājam ir tiesības:
		1. saņemt kvalitatīvu Pakalpojumu saskaņā ar šī Līguma noteikumiem un normatīvajos aktos noteiktajām prasībām;
		2. ieturēt no Izpildītāja līgumsodu par Līguma pilnīgu vai daļēju neizpildi un nokavējuma procentus;
		3. pieprasīt un saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
		4. pieprasīt Izpildītāja piedāvāto speciālistu nomaiņu nekvalitatīva un/vai neapmierinoša Pakalpojuma saņemšanas gadījumā;
		5. veikt kontroli par šī Līguma izpildi, pieaicinot speciālistus un ekspertus.
	3. Izpildītāja pienākumi:
		1. iesniegt Pasūtītājam informāciju par šādiem darbiniekiem – projekta vadītāju, sistēmanalītiķi, vadošo programmētāju un piesaistīto programmētāju, kuri būs piesaistīti Pakalpojuma nodrošināšanā. Informācijas sistēmas izstrādi drīkst veikt tikai Pasūtītāja akceptētie darbinieki. Darbinieku maiņas gadījumā Izpildītājs vismaz 3 (trīs) darba dienas iepriekš informē Pasūtītāju par darbiniekiem, kuri veiks Informācijas sistēmas izstrādi;
		2. veikt Pakalpojumu izpildi kvalitatīvi, piesaistot kvalificētus speciālistus, ievērojot Līgumā un Tehniskajā specifikācijā paredzētos noteikumus;
		3. nodrošināt Pakalpojuma atbilstību normatīvo aktu prasībām;
		4. nodrošināt informācijas konfidencialitāti (piekļuve informācijai nodrošināma tikai tām personām, kurām ir atbilstošas piekļuves tiesības) gan Līguma darbības laikā, gan pēc tā;
		5. nodrošināt savlaicīgu un kvalitatīvu bezmaksas 24 (divdesmit četru) mēnešu garantijas atbalstu šādos termiņos:

|  |  |  |
| --- | --- | --- |
| Problēma | Apraksts | Risinājums |
| kritiska kļūda | problēma izraisījusi pilnīgu sistēmas darbības apstāšanos un/vai darbs nevar tikt turpināts | novēršana 8 stundu laikā no problēmas pieteikšanas brīža, ja problēma pieteikta darba dienā līdz plkst.17:00. Ja citā laikā, novēršana veicama 16 stundu laikā |
| nozīmīga kļūda | kļūda, kuru nevar “apiet” | novēršana 1 darba dienas laikā no problēmas pieteikšanas brīža |
| nenozīmīga kļūda | kļūda, kuru var “apiet” ietver sevī konsultācijas (Programmatūrā nav kļūda, bet ir radusies kāda neskaidrība par sistēmas darbību vai funkcionalitāti, izmantošanu, tehnisko apkalpošanu u.c.) | 24 darba stundu laikā no pieteikuma pieteikšanas jāsniedz Pasūtītājam atbilde uz konsultāciju pieprasījumu |

Garantijas termiņa notecējums sākas ar datumu, kad abpusēji parakstīts Pakalpojuma nodošanas- pieņemšanas akts;

5.3.6. nodrošināt Pasūtītājam iespēju pieteikt problēmu pa tālruni un elektroniski pa e-pastu.

5.3.7.uzņemties pilnu atbildību par savu darbinieku un speciālistu rīcību laikā, kad tie atrodas Pasūtītāja telpās saistībā ar Līguma izpildi, kā arī par Pasūtītājam un/vai trešajām personām nodarītajiem zaudējumiem Pakalpojuma sniegšanas laikā.

* 1. Izpildītāja tiesības:
		1. saņemt samaksu par sniegto Pakalpojumu saskaņā ar šī Līguma noteikumiem;
		2. mainīt apakšuzņēmējus, saskaņojot ar Pasūtītāju;
		3. pieprasīt Pasūtītājam papildu skaidrojumus par sniedzamo Pakalpojumu;
		4. lūgt Pasūtītājam Pakalpojuma sniegšanas termiņu pagarinājumus, ja Pasūtītājs nav nodrošinājis Pakalpojuma sniegšanai nepieciešamo informāciju, kas ir tā rīcībā, vai saskaņojumus, ja attiecīgā saskaņojuma vai informācijas neesamība aizkavē darbu izpildi vairāk par 5 (piecām) darbdienām;
		5. pieprasīt Pasūtītāja kontaktpersonas nomaiņu, ja tā nepilda šajā Līgumā noteiktos pienākumus.

**6. Līgumsods, nokavējuma procenti un PUŠU ATBILDĪBA**

* 1. Gadījumā, ja Izpildītājs kavē Līguma pielikumā noteikto Pakalpojuma izpildes termiņu, Pasūtītājam ir tiesības pieprasīt no Izpildītāja nokavējuma procentus 0,5% (nulle komats pieci procenti) apmērā no Līguma 3.1.punktā norādītās cenas bez PVN par katru nokavējuma dienu, bet ne vairāk kā 10 % (desmit procentu) no līgumsummas.
	2. Gadījumā, ja Pasūtītājs kavē Līgumā paredzēto maksājumu Izpildītājam ir tiesības pieprasīt no Pasūtītāja līgumsodu Izpildītājam 0,5% (nulle komats pieci procenti) apmērā no nesamaksātās summas (bez PVN) par katru nokavēto dienu, bet ne vairāk kā 10 % (desmit procentu) no kopējās termiņā nesamaksātās Līguma kopējās summas bez PVN.
	3. Par konfidencialitātes noteikumu pārkāpšanu Izpildītājs maksā līgumsodu 5000,00 *eur* (pieci tūkstoši *eur*) par katru konfidenciālas informācijas nesankcionētas izpaušanas gadījumu.
	4. Pasūtītājs ir tiesīgs vienpusēji ieturēt Izpildītāja maksājamo līgumsodu un nokavējuma procentus no Pasūtītāja maksājuma, rakstiski par to informējot Izpildītāju.
	5. Šajā Līgumā noteikto līgumsodu un nokavējuma procentu samaksa neatbrīvo Puses no saistību pilnīgas izpildes un zaudējumu atlīdzināšanas pienākuma.
	6. Pasūtītājam ir tiesības samazināt Izpildītājam veicamo maksājumu par attiecīgu Pakalpojuma daļu izpildi, ja attiecīgā Pakalpojuma daļa nav veikta pienācīgā kvalitātē vai apjomā. Puses vienojas par samazinājuma apmēru. Ja Puses nevar vienoties par samazinājuma apmēru Pasūtītāja noteiktā termiņā, Pasūtītājam ir tiesības nepieņemt Pakalpojumu un neveikt tā apmaksu.

1. **Nepārvaramā vara**
	1. Šī Līguma izpratnē *nepārvarama vara* nozīmē notikumu, kas ir ārpus Puses pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Pusei savu, no šī Līguma izrietošo saistību, izpildi par neiespējamu.
	2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums:
		1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus;
		2. Ir informējusi otru Pusi pēc iespējas ātrāk par šāda notikuma iestāšanos.
	3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par vienu mēnesi, Pusēm jāvienojas par saistību izpildes atlikšanu, izbeigšanu vai Līguma grozīšanu.

**8. AUTORTIESĪBAS UN KONFIDENCIALITĀTE**

8.1.Autora mantiskās tiesības uz Līguma ietvaros veikto Informācijas sistēmas konfigurāciju, izstrādāto programmatūru, programmas pirmkodiem, dokumentāciju un citiem ar autortiesībām aizsargātiem objektiem, kas izstrādāti Pakalpojuma sniegšanas rezultātā vai saistībā ar Līgumu, pāriet Pasūtītājam ar nodošanas-pieņemšanas akta parakstīšanas brīdi. Pasūtītājs bez jebkādas papildus atļaujas saņemšanas no Izpildītāja vai trešajām personām, kā arī bez jebkādas papildus samaksas, ir tiesīgs izmantot Pakalpojumu sniegšanas rezultātā ar autortiesībām aizsargājamos objektus un ir tiesīgs tos pārveidot.

8.2. Pasūtītājam ir tiesības bez Izpildītāja atļaujas pašam vai ar trešo personu palīdzību tulkot, adaptēt vai jebkādā citā veidā pārveidot Līguma ietvaros izstrādātos autortiesību objektus, uz ko Pasūtītājs iegūst autora mantiskās tiesības.

8.3.Izpildītājs garantē, ka ar visiem saviem darbiniekiem ir noslēdzis līgumus, saskaņā ar kuriem veiktie darbi autortiesību izpratnē uzskatāmi par darbiem, kuri radīti darba devēja uzdevumā, un apņemas segt visus zaudējumus, kas Pasūtītājam var rasties, ja kāds no Izpildītāja darbiniekiem izmanto autora personiskās tiesības pretīgi Līguma noteikumiem.

8.4.Izpildītājs garantē, ka Līguma ietvaros izstrādātā programmatūra, dokumentācija un citi ar nodošanas un pieņemšanas procedūru piegādātie nodevumi ir Izpildītāja īpašums un trešajām personām nav ne tiešu, ne pastarpinātu prasījumu vai tiesību uz to izmantošanu, un Izpildītājam nav tiesību jebkādā veidā ierobežot Pasūtītāja tiesības pēc saviem ieskatiem rīkoties ar tiem.

8.5.Izpildītājs nav tiesīgs iegūt, iepazīties, kopēt vai kā citādi lietot Pasūtītāja rīcībā esošos datus, kuriem Izpildītājam ir iespējama pieeja Pakalpojuma sniegšanas ietvaros.

8.6.Līguma izpratnē ierobežotas pieejamības (konfidenciāla) informācija ir informācija un dati, tajā skaitā, fizisko personu dati, komerciāla vai tehniska informācija un dati, informācijas sistēmās esoša informācija, kā arī informācija par Pakalpojuma sniegšanas rezultātā radītajiem autortiesību objektiem, tieši vai netieši ietilpstošajām komponentēm vai izmantotajiem darba paņēmieniem, kas nav autortiesību objekti, ko viena Puse izpauž otrai Pusei saistībā ar Līgumu neatkarīgi no šādas informācijas vai datu saglabāšanas vides.

8.7. Izpildītājs apņemas sniegt konfidenciālu informāciju Pakalpojuma sniegšanā iesaistītajiem darbiniekiem un/vai pārstāvjiem tikai nepieciešamības gadījumā un tādā apjomā, kas nepieciešamas Līguma izpildei.

8.8. Neviena no Pusēm neizpauž ierobežotas pieejamības informāciju, kas saņemta no otras Puses Līguma spēkā esamības laikā. Šīs saistības paliek spēkā arī pēc Līguma izbeigšanas. Katra Puse šādu ierobežotas pieejamības informāciju izmanto vienīgi Pakalpojuma sniegšanas nolūkā. Neviena no Pusēm neizpauž ierobežotas pieejamības informāciju trešajām personām (izņemot attiecīgās Puses nodarbinātos, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstveida piekrišanu.

8.9. Puses ir atbildīgas par konfidencialitātes saistību ievērošanu, tai skaitā jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta darbībā, kuriem informācija nepieciešama Līguma izpildes nodrošināšanai, vai trešās personas darbībā, kurai Puses ir atļāvušas šādu ierobežotas pieejamības informāciju saņemt.

8.10. Konfidencialitātes saistības neattiecas uz ierobežotas pieejamības informāciju:

8.10.1. kas bija Puses rīcībā pirms šī Līguma noslēgšanas;

8.10.2. kas ir vispārpieejama vai vēlāk kļūst vispārpieejama neatkarīgi no Līguma neizpildes;

8.10.3. ko Puse ir tiesiski saņēmusi no trešās personas, kurai nav konfidencialitātes saistību un kura ir šīs informācijas tiesiskais valdītājs;

8.10.4. ko Puse vai tā saistītie uzņēmumi ir ieguvuši neatkarīgi no šī Līguma izpildes;

8.11. Informācijas par Līgumu sniegšanu plašsaziņas līdzekļiem iepriekš rakstveidā jāsaskaņo ar Pasūtītāju.

**9. PAKALPOJUMU DROŠĪBAS PRASĪBAS**

9.1.Izpildītājs nodrošina, ka:

9.1.1.Pakalpojums atbilst normatīvajos aktos noteiktajām drošības (t.sk., informācijas) prasībām;

9.1.2.Pakalpojums atbilst Pasūtītāja informācijas sistēmu un resursu drošības politikai un lietošanas noteikumiem;

9.1.3.Pakalpojums nerada neautorizētiem un neautentificētiem lietotājiem iespēju lietot Pasūtītāja izmantoto programmatūru vai piekļūt tās datiem;

9.1.4.Pakalpojums nedod iespēju lietotājam piekļūt informācijai, kas varētu apdraudēt Pasūtītāja izmantotās programmatūras drošību;

9.1.5.Pakalpojumu tehnoloģisko lietotāju kontiem ir noteiktas mazākās nepieciešamās tiesības;

9.1.6.Pakalpojums (kur tas ir piemērojams) nodrošina aizsardzību pret izplatītākajām tīkla aplikāciju ievainojamībām (atbilstoši Open Web Application Security Project);

9.2.Līguma darbības laikā Izpildītājs nodrošina Pasūtītāja izmantotās programmatūras drošības apdraudējumu novēršanu, kurus atklāj Pasūtītāja veiktās drošības pārbaudes (drošības auditi).

9.3.Gadījumā, ja Izpildītājs konstatējis, ka iespējams Pasūtītāja izmantotās programmatūras drošības apdraudējums, nepārkāpjot lietošanas noteikumu prasības, Izpildītājam ir pienākums nekavējoties informēt Pasūtītāju par šāda riska eksistenci un veikt pasākumus, lai pilnveidotu drošības kontroles.

1. **PERSONAS DATU APSTRĀDE**
	1. Personas datus, kurus Līguma izpildes nolūkā Pasūtītājs nodevis Izpildītājam vai Izpildītājs ieguvis no citām personām (turpmāk – Personas dati), Izpildītājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), prasībām un Pasūtītāja norādījumiem.
	2. Līguma izpratnē Pasūtītājs ir Personas datu pārzinis, bet Izpildītājs ir Personas datu apstrādātājs.
	3. Izpildītājs veic Personas datu apstrādi tikai Līgumā noteikto Izpildītāja saistību izpildei.
	4. Ja Līguma saistību izpildes ietvaros Izpildītājs ieguvis Personas datus no citām personām, Izpildītājs šos Personas datus apstrādā tikai Līguma priekšmeta mērķa ietvaros, ievērojot piemērojamos ārējos normatīvos aktus.
	5. Izpildītājs nedrīkst tam nodoto Personas datu apstrādē iesaistīt apakšuzņēmējus, kā arī veikt Personas datu nodošanu vai nosūtīšanu trešajām personām, kā arī uz trešajām valstīm vai starptautiskām organizācijām bez saskaņošanas ar Pasūtītāju.
	6. Izpildītājs Pasūtītāja noteiktajā termiņā sniedz Pasūtītājam:

10.6.1.informāciju, kas viņam nepieciešama, sniedzot atbildi uz datu subjekta pieprasījumu par Personas datu apstrādi Līguma ietvaros;

10.6.2. informāciju, kas nepieciešama, lai pierādītu, ka Izpildītājs veic Personas datu apstrādi saskaņā ar Līguma 10.1. punktu.

* 1. Pasūtītājam ir tiesības pārbaudīt Izpildītāja veiktās Personas datu apstrādes atbilstību Līguma 10.1.punktam, brīdinot par to Izpildītāju vismaz piecas darba dienas iepriekš.
	2. Izpildītājs neuzglabā personas datus ilgāk kā tas nepieciešams mērķim, kādam tie ir saņemti. Izpildītājs dzēš vai nodod atpakaļ Pasūtītājam Līguma izpildes ietvaros saņemtos Personas datus ne vēlāk kā vienu mēnesi pēc Līguma saistību izpildes vai Līguma izbeigšanās dienā (atkarībā, kurš nosacījums iestājas pirmais), ja Latvijas Republikas normatīvie akti nenoteic Izpildītājam pienākumu tos glabāt ilgāk.
	3. Izpildītājs pēc Pasūtītāja pieprasījuma rakstiski apliecina Personas datu dzēšanu saskaņā ar Līguma 10.8. punktu.
1. **Strīdu izskatīšanas kārtība**
	1. Puses pieliks visas pūles, lai visus strīdus, kas rodas saistībā ar šo Līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt savstarpēju pārrunu ceļā tiks risināti saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
2. **NOSLĒGUMA noteikumi**

12.1. Pasūtītājs, rakstiski paziņojot Izpildītājam, ir tiesīgs nekavējoties vienpusēji izbeigt Līgumu pirms Līguma termiņa beigām bez jebkādu zaudējumu atlīdzināšanas Izpildītājam, gadījumos, ja:

12.1.1. Izpildītājs kavē Līguma 2.1.punktā noteikto Informācijas sistēmas ieviešanas termiņu vairāk nekā 10 (desmit) kalendārās dienas;

12.1.2. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;

12.1.3. Izpildītājs saistībā ar Līguma noslēgšanu vai izpildi ir veicis prettiesisku darbību;

12.1.4. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam saskaņā ar Līguma noteikumiem turpināt Līguma izpildi vai, kas negatīvi ietekmē Izpildītāja tiesības, kuras izriet no Līguma;

12.1.5.Izpildītājs ir patvaļīgi pārtraucis Līguma izpildi, tai skaitā, ja tas nav sasniedzams juridiskajā adresē.

12.3. Pusēm ir jāinformē rakstiski vienai otru 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) un Līguma kontaktpersonu maiņu. Šādā gadījumā atsevišķi Līguma grozījumi netiek gatavoti.

12.4. Ar šo Līgumu Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.

12.5. Pušu kontaktpersonas:

12.5.1. Pasūtītāja kontakpersonas:

12.5.2. Izpildītāja kontaktpersonas:

12.6. Līguma 12.5.punktā norādītās kontaktpersonas ir tiesīgas savas kompetences ietvaros, veikt saraksti un cita veida saziņu Pakalpojuma izpildes nodrošināšanai ar Izpildītāja norādītajiem pārstāvjiem,

12.7. Šis Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.

12.8. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļu izmantošanas turpmāk.

12.9. Līgums sagatavots un parakstīts 2 (divos) identiskos eksemplāros kopā ar pielikumiem uz 20 (divdesmit) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.

**13. Pušu paraksti**

|  |  |
| --- | --- |
| **Pasūtītājs**  | **Izpildītājs**  |